Līdzdarbības līgums

par valsts pārvaldes uzdevuma – diasporas identitātes stiprināšanas pasākumu kopuma pieejamības nodrošinājums diasporas mītnes zemēs – veikšanu

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV-1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojas valsts sekretāre **Dace Vilsone**, no vienas puses, un

**Ārvalstu organizācijas „Pasaules brīvo latviešu apvienība” pārstāvniecība**, reģistrācijas Nr.40006010587, juridiskā adrese: Lāčplēša iela 29-5, Rīga, LV-1011 (turpmāk – *Pilnvarotā institūcija*), kuras vārdā saskaņā ar Pasaules brīvo latviešu apvienības statūtiem rīkojas pārstāvniecības vadītājs **Jānis Andersons**, no otras puses, turpmāk kopā saukti Puses, bet katrs atsevišķi – Puse,

saskaņā ar Diasporas likuma 6.panta otrās daļas 4.punkta b) apakšpunktu un 7.pantu, Valsts pārvaldes iekārtas likuma 40.panta otro daļu, 41.panta pirmo daļu un 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1., 4.2., 4.7.1 un 5.1.punktu,

ņemot vērā Plāna darbam ar diasporu 2021.-2023.gadam (apstiprināts ar Ministru kabineta 2021.gada 19.janvāra rīkojumu Nr.33) 1.rīcības virziena „Latviskās identitātes un piederības Latvijai stiprināšana, latviešu valodas un kultūras saglabāšana ārpus Latvijas” 1.2.uzdevuma „Stiprināt diasporas piederību Latvijai, saglabāt nacionālo identitāti un veicināt vienotu kultūras un vēsturisko vērtību apzināšanos diasporā” 1.2.1.pasākuma „Atbalstīt latviskās identitātes saglabāšanu” 1.2.1.1.aktivitāti „Atbalstīt profesionālās kultūras un mākslas pieejamību diasporai – koncerti, viesizrādes, tikšanās ar kultūras (literatūras, mākslas u.tml.) profesionāļiem u.c. līdzīgi pasākumi”, 1.2.2.pasākuma „Sekmēt nemateriālā kultūras mantojuma saglabāšanu diasporā” 1.2.2.1.aktivitāti „Atbalsts latviešiem ārzemēs Dziesmu un deju svētku procesa nepārtrauktības nodrošināšanai” un 1.2.3.pasākuma „Sekmēt materiālās kultūras un vēstures mantojuma saglabāšanu” 1.2.3.1.aktivitāti „Diasporas arhīvu un nemateriālā kultūras mantojuma saglabāšana – apzināšana, izpēte, digitalizācija, pārvešana uz Latviju”,

ņemot vērā MINISTRIJAS izsludinātā konkursa „Par valsts pārvaldes uzdevuma – diasporas identitātes stiprināšanas pasākumu kopuma pieejamības nodrošinājums diasporas mītnes zemēs – veikšanu” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Pilnvarotajai institūcijai* veikt valsts pārvaldes uzdevumu – diasporas identitātes stiprināšanas pasākumu kopuma pieejamības nodrošinājumu diasporas mītnes zemēs (turpmāk – Pārvaldes uzdevums):
		1. sniegt atbalstu diasporas organizācijām ar Dziesmu un deju svētku tradīcijas ilgtspēju saistītu pasākumu rīkošanai diasporas mītnes zemēs, tai skaitā:
			1. ar Dziesmu un deju svētku tradīcijas ilgtspēju saistītu pasākumu plāna un mākslinieciskās programmas izveidei un īstenošanai;
			2. ar Dziesmu un deju svētku tradīcijas ilgtspēju saistīto pasākumu programmu sagatavošanai un repertuāra apguvei;
		2. sniegt atbalstu profesionālās kultūras un mākslas pasākumu rīkošanai diasporas mītnes zemju latviešu kopienu centros, tai skaitā nodrošināt profesionālās kultūras un mākslas pasākumu (koncerti, viesizrādes, tikšanās ar kultūras profesionāļiem u.c.) un to norises vietu plāna izveidi un īstenošanu;
		3. nodrošināt diasporas organizāciju un privāti veidoto diasporas arhīvu apzināšanu un saglabāšanu;
		4. nodrošināt informācijas apriti un publicitāti diasporas mītnes zemēs par Dziesmu un deju svētku tradīcijas stiprināšanas pasākumiem, diasporas centros organizētajiem profesionālās kultūras un mākslas pasākumiem un aktivitātēm diasporas arhīvu saglabāšanai.
	2. Pārvaldes uzdevuma veikšanas laiks ir 3 (trīs) gadi no šā Līguma spēkā stāšanās dienas.
	3. Pārvaldes uzdevuma veikšanas vietas ir diasporas mītnes zemes ar ievērojamu un aktīvu Latvijas diasporu, bet obligāti – Eiropas reģions, Ziemeļamerika un Austrālija.
2. **Pārvaldes uzdevuma izpildes kārtība un sasniedzamie rezultatīvie rādītāji**
	* 1. *Pilnvarotā institūcija* apņemas sniegt atbalstu diasporas organizācijām ar Dziesmu un deju svētku tradīcijas ilgtspēju saistītu pasākumu rīkošanai diasporas mītnes zemēs, un konkrēti:
			1. ik gadu nodrošināt vismaz 2 (divu) ar Dziesmu un deju svētku tradīcijas ilgtspēju saistītu reģiona mēroga pasākumu organizēšanu Austrālijā, Amerikas Savienotajās Valstīs vai Eiropas reģiona valstīs;
			2. nodrošināt ar Dziesmu un deju svētku tradīcijas ilgtspēju saistītu pasākumu mākslinieciskās programmas un pasākumu plāna izveidi un atbalstīt tā īstenošanu, tai skaitā repertuāra apguvi;
			3. atbalstīt vismaz 1 (viena) semināra vai meistarklases norisi Dziesmu un deju svētku repertuāra apguvei diasporas mītnes zemēs.
		2. *Pilnvarotā institūcija* apņemas sniegt atbalstu profesionālās kultūras un mākslas pasākumu rīkošanai diasporas mītnes zemju latviešu kopienu centros, un konkrēti:
			1. nodrošināt profesionālās kultūras un mākslas pasākumu un to norises vietu plāna izveidi un īstenošanu;
			2. vismaz vienu trešdaļu no visām viesizrādēm, koncertiem un citiem profesionālās kultūras un mākslas pasākumiem īstenot Eiropas reģiona valstīs;
			3. ik gadu nodrošināt vidēji 2 (divus) profesionālās kultūras un mākslas pasākumus(koncerti, viesizrādes, tikšanās ar kultūras profesionāļiem u.c.) katrā no šā Līguma 1.3.punktā norādītajām Pārvaldes uzdevuma veikšanas vietām (vismaz 6 (seši) pasākumi);
			4. nodrošināt vidēji 80 (astoņdesmit) personu dalību katra pasākuma norisē.
	1. *Pilnvarotā institūcija* apņemas nodrošināt diasporas organizāciju un privāti veidoto diasporas arhīvu apzināšanu un saglabāšanu, un konkrēti:
		1. sagatavot ieteikumus un sniegt atbalstu diasporas arhīvu turētājiem praktiskajos jautājumos par arhīvu materiālu apstrādi un saglabāšanu;
		2. attīstīt vienotu digitālu rīku diasporas arhīvu materiālu saglabāšanai nolūkā padarīt tos pieejamus un izmantojamus plašākai sabiedrībai.
	2. *Pilnvarotā institūcija* apņemas nodrošināt informācijas apriti un publicitāti diasporas mītnes zemēs par Dziesmu un deju svētku tradīcijas stiprināšanas pasākumiem un diasporas centros organizētajiem profesionālās kultūras un mākslas pasākumiem, kā arī pasākumiem diasporas organizāciju arhīvu apzināšanā un saglabāšanā, un konkrēti:
		1. nodrošināt savlaicīgu informāciju Latvijas un Latvijas diasporas sabiedrībai par Dziesmu un deju svētku tradīcijas ilgtspējas pasākumu norises laiku un vietu;
		2. nodrošināt latviešu diasporai pieejamu informāciju par diasporas mītnes zemēs organizētajiem profesionālās kultūras un mākslas pasākumiem;
		3. nodrošināt informāciju par diasporas organizāciju un privāti glabāto arhīvu apzināšanu un saglabāšanu.
	3. *Pilnvarotā institūcija* apņemas iekļaut visos ar finansējuma mērķi saistītos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	4. Pārvaldes uzdevuma veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumā noteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām organizācijām.
3. **Savstarpējo norēķinu kārtība**
	1. MINISTRIJA, pamatojoties uz likumu „Par valsts budžetu 2022.gadam”, valsts budžeta programmas 26.00.00 „Sabiedrības saliedētības pasākumi” finanšu līdzekļu sadales komisijas 2021.gada 29.decembra sēdes protokolu Nr.1 un kultūras ministra 2021.gada 30.decembrī apstiprināto valsts budžeta apakšprogrammas 26.02.00 „Diasporas pasākumu īstenošana” izdevumu tāmi, un konkursa komisijas 2022.gada 14.jūnija lēmumu, piešķir *Pilnvarotajai institūcijai* finansējumu **78 576,00 *euro*** (septiņdesmit astoņi tūkstoši pieci simti septiņdesmit seši *euro*, 00 centi) apmērā saskaņā ar šim Līgumam pievienoto Pārvaldes uzdevuma īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādītā Pārvaldes uzdevuma īstenošanai un šā Līguma 2.1., 2.2., 2.3. un 2.4.punktā noteikto rezultatīvo rādītāju sasniegšanai no 2022.gada 27.jūnija līdz 2023.gada 26.jūnijam.
	2. MINISTRIJA finansējumu Pārvaldes uzdevuma īstenošanai no 2022.gada 27.jūnija līdz 2023.gada 26.jūnijam pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēcšā Līguma spēkā stāšanās.
	3. Puses apņemas likumā par valsts budžetu 2023. un 2024.gadam Pārvaldes uzdevuma īstenošanai pieejamā finansējuma ietvaros noslēgt atsevišķus finansēšanas līgumus par otrajā un trešajā Pārvaldes uzdevuma veikšanas gadā sasniedzamo rezultatīvo rādītāju apjomu un finansējumu.
	4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevuma īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk nekā 10 % no tāmes attiecīgajās izdevumu pozīcijās norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	5. *Pilnvarotā institūcija* ne vairāk kā 10 % no Pārvaldes uzdevuma īstenošanai piešķirtā finansējuma drīkst izlietotPārvaldes uzdevuma īstenošanai nepieciešamo administratīvo izmaksu segšanai.
	6. Ja tiek izdarīti grozījumi likumā par valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.

**4. Pārskatu sniegšanas un darbības kontroles kārtība**

* 1. *Pilnvarotajai institūcijai* deleģētā Pārvaldes uzdevuma izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.

4.2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīti ar Pārvaldes uzdevuma izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informācijupar Pārvaldes uzdevuma izpildi.

4.3. *Pilnvarotā institūcija* ne vēlāk kā līdz katra Līguma izpildes perioda gada 31.jūlijam iesniedz MINISTRIJĀ pārskatu par Pārvaldes uzdevuma izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.

* 1. Pārvaldes uzdevuma veikšanai nepieciešamie izdevumi tiek veikti tikai no *Pilnvarotās institūcijas* atvērtā konta Valsts kasē. Ja Pārvaldes uzdevuma veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
1. **Personas datu apstrāde**
	1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
2. **Pušu atbildība**
	1. *Pilnvarotā institūcija* apņemas izlietot piešķirto finansējumu tikai Pārvaldes uzdevuma veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto finansējumu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
3. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 7.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
4. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz 2025.gada 26.jūnijam vai līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod visu ar Pārvaldes uzdevuma veikšanu saistīto izstrādāto dokumentāciju un informāciju MINISTRIJAI;
		3. iesniedz MINISTRIJAI Līguma izpildes pārskatu.
5. **Citi noteikumi**
	1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Pušu kontaktinformācija saziņai ar Līguma izpildi saistītos jautājumos:
		1. MINISTRIJAS e-pasts: pasts@km.gov.lv;
		2. *Pilnvarotās institūcijas* e-pasts: pbla-latvija@pbla.lv.
	3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kadi Līgumā minētie Pušu rekvizīti vai kontaktinformācija, tad par to ne vēlāk kā 3 (trīs) dienu laikā rakstiski paziņo otrai Pusei.
	4. Visus strīdus un domstarpības, kas varētu rasties, izpildot Pārvaldes uzdevumu, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	5. Līgums ar 2 (diviem) pielikumiem sagatavots latviešu valodā uz 12 (divpadsmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
6. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** | **Ārvalstu organizācijas „Pasaules brīvo latviešu apvienība” pārstāvniecība** |
| K.Valdemāra iela 11a, Rīga, LV-1364 | Lāčplēša iela 29-5, Rīga, LV-1011 |
| Reģistrācijas Nr.90000042963 | Reģistrācijas Nr.40006010587 |
| Valsts kase  | Valsts kase  |
| Kods: TRELLV22 | Kods: TRELLV22 |
| Konts: LV26TREL222051114100B | Konts: LV68TREL922873700100B |
| Valsts sekretāre | Pārstāvniecības vadītājs |
| D.Vilsone | J.Andersons |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

„Par valsts pārvaldes uzdevuma – diasporas

identitātes stiprināšanas pasākumu kopuma

pieejamības nodrošinājums diasporas

mītnes zemēs – veikšanu”

**Ārvalstu organizācijas „Pasaules brīvo latviešu apvienība” pārstāvniecības**

**valsts pārvaldes uzdevuma īstenošanai no 2022.gada 27.jūnija**

**līdz 2023.gada 26.jūnijam nepieciešamo izdevumu tāme**

|  |  |  |  |  |  |
| --- | --- | --- | --- | --- | --- |
| **Nr.** **p.k.** | **Pozīcijas nosaukums** | **Vienība** | **Vienību skaits** | **Vienības vidējās izmaksas****(*euro*)** | **Kopējās izmaksas (*euro*)** |
| **1.** | **Finansējums valsts pārvaldes uzdevuma īstenošanas ietvaros plānotajiem pasākumiem (specifiskie izdevumi pasākumu nodrošinājumam, piemēram, mākslinieciskās programmas izveide un īstenošana, repertuāra apguve, telpu noma, starpvalstu un vietējā transporta izmaksas, degviela, aprīkojuma noma un sagatavošana pasākumu norisei, honorāri, naktsmītnes, licences, publicitāte u.c.)** |  |  |  | **70 718,40** |
| **1.1.** | **Dziesmu un deju svētku tradīcijas ilgtspējas nodrošinājums ārvalstīs** |  |  |  | **60 020,00** |
| 1.1.1. | Vispārējie latviešu dziesmu un deju svētki Minesotā, Amerikas Savienotajās Valstīs | pasākums | 1 | 20 000,00 | 20 000,00 |
| 1.1.2. | Eslingenas Dziesmu svētki | pasākums | 1 | 20 000,00 | 20 000,00 |
| 1.1.3. | Jaundarbi dejā un dziesmā XVI Latviešu Dziesmu un Deju svētkiem | pasākums | 2 | 500,00 | 1 000,00 |
| 1.1.4. | 37. Austrālijas Latviešu Jaunatnes Dienas Adelaidē, Austrālijā | pasākums | 1 | 3 848,00 | 3 848,00 |
| 1.1.5. | Sidnejas latviešu biedrības projekts „Ieskandināsim Dziesmu svētkus Austrālijā!” | pasākums | 1 | 2000,00 | 2 000,00 |
| 1.1.6. | Latviešu mūzikas dienas Brisbenā, Austrālijā | pasākums | 1 | 2 000,00 | 2 000,00 |
| 1.1.7. | „Austrālijas Jūrmalnieki” ceļā uz Dziesmu un deju svētkiem | pasākums | 1 | 1 000,00 | 1 000,00 |
| 1.1.8. | Ziemeļamerikas latviešu koru nometne „Piesaulē”, Amerikas Savienotajās Valstīs | pasākums | 1 | 3 298,10 | 3 298,00 |
| 1.1.9. | Atbalsts Frankfurtes mākslinieciskajām kopām ceļā uz XXVII Vispārējiem latviešu dziesmu un XVII Deju svētkiem 2023.gadā | pasākums | 1 | 1 050,00 | 1 050,00 |
| 1.1.10. | Koru „Ziemeļmeita” un „Atzele” kopkoncerti Somijā | pasākums | 2 | 1 192,00 | 2 384,00 |
| 1.1.11. | Ģimeņu kora „Trejzemīte” gatavošanās XXVII Vispārējiem latviešu dziesmu un XVII Deju svētkiem 2023.gadā | pasākums | 1 | 1 440,00 | 1 440,00 |
| 1.1.12. | Jāņi Brazīlijā ar Latvijas folkloristu dalību | pasākums | 1 | 2 000,00 | 2 000,00 |
| **1.2.** | **Profesionālās kultūras un mākslas pasākumu (koncerti, viesizrādes, u.tml.) pieejamības nodrošinājums diasporas centros** |  |  |  | **2 980,00** |
| 1.2.1. | Lugas „Benjamiņa. Kā dzīvot modernam cilvēkam” viesizrādes Luksemburgā un Frankfurtē, Vācijā | pasākums | 1 | 2 980,00 | 2 980,00 |
| **1.3.** | **Diasporas organizāciju un privāti veidoto arhīvu apzināšana un saglabāšana** |  |  |  | **7 718,40** |
| 1.3.1. | Diasporas arhīvu apstrādes un digitalizācijas vadlīniju sagatavošana, publicēšana un izplatīšana | gab. | 1 | 2 000,00 | 2 000,00 |
| 1.3.2. | Vienota diasporas arhīvu digitālo un digitalizēto materiālu krātuves mākonī izveide un uzturēšana | gab. | 1 | 1 000,00 | 1 000,00 |
| 1.3.3. | Diasporas arhīvu vienotā, publiskā digitālā arhīva juridisko aspektu analīze un publicēšanas un lietošanas noteikumu izstrāde | gab. | 1 | 718,40 | 718,40 |
| 1.3.4. | Diasporas arhīvu vienotā, publiskā digitālā arhīva izstrāde un tīmekļvietnes <https://arhivi.pbla.lv/> uzturēšana | stunda | 160 | 25,00 | 4 000,00 |
| **2.** | **Valsts pārvaldes uzdevuma īstenošanai nepieciešamās administratīvās izmaksas**  |  |  |  | **7 857,60** |
| 2.1. | Valsts pārvaldes uzdevuma vadība un koordinēšana | mēnesis | 5 | 1 223,01 | 6 115,05 |
| 2.2. | Valsts sociālās apdrošināšanas obligātās iemaksas | 23,59 % | 5 | 288,51 | 1 442,55 |
| 2.3. | Grāmatvedības nodrošinājums | stunda | 6 | 50,00 | 300,00 |
| **Kopā** | **78 576,00** |

2.pielikums

līdzdarbības līgumam

„Par valsts pārvaldes uzdevuma – diasporas

identitātes stiprināšanas pasākumu kopuma

pieejamības nodrošinājums diasporas

mītnes zemēs – veikšanu”

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |
| --- | --- |
| Saskaņā ar LĪDZDARBĪBAS LĪGUMU/ FINANSĒŠANAS LĪGUMU Nr. |  |
| starp Kultūras ministriju un |
|  |
| (finansējuma saņēmēja nosaukums) |
|  |
| (adrese, tālrunis) |
| iesniedz atskaiti par līguma izpildi | no | Datums | Mēnesis | Gads | līdz | Datums | Mēnesis | Gads |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr. p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta tīmekļvietnēm, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr. p.k. | Izdevumu tāmes pozīcijas nosaukums  | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts(IzmaksasSumma) *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | *euro* | (                                              ) |
|  | Summa vārdiem |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |
| --- | --- |
|  |  |
| (finansējuma saņēmēja vadītāja paraksts) | (vārds, uzvārds) |
|  |  |
| (finansējuma saņēmēja galvenā grāmatveža paraksts) | (vārds, uzvārds) |
| Datums | Mēnesis | Gads |  | Vieta | z.v. |
|  |  |  |  |